Julio Salinas

Julio Salinas Fernández (født 11. september 1962 i Bilbao) er en spansk tidligere fotballspiller. Salinas er mest kjent for sin periode i FC Barcelona og på det spanske landslaget.

 Klubblag 
Salinas begynte sin karriere i Athletic Bilbao i 1980. Han begynte som junior, men gikk via rekruttlaget til seniorlaget i 1982. Imidlertid spilte han både på rekrutt- og førstelaget fram til 1984. I 1986 dro Salinas til Atletico de Madrid og ble der i to år. Han scoret mange mål, og ble oppdaget av FC Barcelona. Salinas var med flere baskere, deriblant Ion Andoni Goikoetxea og José Mari Bakero i FC Barcelonas «Dream Team» som vant serien fire år på rad. Salinas scoret i finalen mot UC Sampdoria i Cupvinnercupen 1989, og han scoret også en rekke mål i serien. Salinas scoret året etter i finalen i Copa del Rey, da Barcelona slo Real Madrid CF 2-0 hjemme. Dette var også den første av fire sesonger på rad Barcelona vant i Primera División. 

Det ble etter hvert mindre spilletid for Salinas, og etter 1993-94-sesongen dro Salinas til Deportivo de la Coruña. FC Barcelona endte på en skuffende fjerdeplass og Salias' nye lag på andreplass etter overgangen, men heller ikke i Deportivo La Coruña fikk han stor tillit. Salinas dro da til Sporting Gijon, der han greide å hindre at Sporting måtte spille kvalifisering om å unngå nedrykk, som de gjorde året før. Salinas ble godt mottatt av fansen og markerte seg.

Salinas valgte likevel å spille i Japan for Yokohama F. Marinos, der han viste seg frem som en dyktig målscorer, sammen med Goikoetxea. Deretter dro Salinas tilbake til Spania og leverte en god periode for Deportivo Alavés før han la opp.

 Landslag 
Julio Salinas slo tidlig an på landslaget, og han debuterte i januar 1986 i en vennskapslandskamp mot . Han scoret 2-0-målet, som også ble sluttresultatet. I VM samme år var Salinas på førstelaget i samtlige kamper, og ble matcvinner med 2-1 mot  i gruppespillet. Under EM i Tyskland to år senere fikk Salinas bare komme innpå i den siste gruppespillkampen da Spania lå under 0-2 mot . I VM i Italia i 1990 var Salinas med de to siste kampene i gruppespillet og i åttedelsfinalen, der han scoret Spanias mål mot . Imidlertid røk Spania ut på overtid i den kampen.

Ettersom Spania ikke kvalifiserte seg til EM i fotball 1992, var det under VM i USA i 1994 at Salinas markerte seg igjen. Salinas hadde da hatt lite spilletid i Barcelona, men fikk tiltro likevel. Salinas scoret 1-0 mot  i en kamp der Spania spilte 65 minutter med 10 mann, men ledet 2-0 til det gjensto fem minutter. Salinas ble hyppig brukt. I kvartfinalen fikk han en mulighet mot slutten alene mot s keeper Gianluca Pagliuca, men bommet. Kort tid etterpå scoret Roberto Baggio og forseglet Spanias skjebne. På tross av Salinas' mange mål (22) for Spania og på tross av lang innsats, ble han lenge først og fremst forbundet med bare det.Side 53-54 - Fotball EM 1996, redaktør Bjørn Veseth; i redaksjonen Harald Henmo, Sjur Natvig; med bidrag fra Ola Henmo, Arnfinn Mauren. Notabene, 1996

Clemente valgte Salinas foran blant andre Raul foran EM i England, noe som ikke falt i smak hos spanske journalister. Salinas fikk bare et kort innhopp før han fikk tillit fra start i kvartfinalen mot . Kampen endte 0-0, og gikk til straffesparkkonkurranse. Salinas hadde blitt byttet ut til første pause, og var derfor ikke med. Dette ble Salinas' siste landslagskamp.National Football Teams

 Referanser 

 Eksterne lenker 




Kategori:Spanske fotballspillere
Kategori:Spillere i Fotball-VM 1986
Kategori:Spillere i Fotball-EM 1988
Kategori:Spillere i Fotball-VM 1990
Kategori:Spillere i Fotball-VM 1994
Kategori:Spillere i Fotball-EM 1996
Kategori:Fotballspillere for Athletic Bilbao
Kategori:Fotballspillere for Atlético Madrid
Kategori:Fotballspillere for FC Barcelona
Kategori:Fotballspillere for Deportivo de La Coruña
Kategori:Fotballspillere for Real Sporting de Gijón SAD
Kategori:Fotballspillere for Yokohama F. Marinos
Kategori:Fotballspillere for Deportivo Alavés
Kategori:Personer fra Bilbao